यो राजमार्ग पछिल्लो समय भासिने समस्याले ग्रसित थियो । वर्षेनी मर्मत भएपछि भासिन नछाडेपछि सडक पुरै नयाँ स्वरुपमा बिस्तार गर्न जरुरी भएको भाटले बताए । ‘सडकको लामै दुरी एकैपटक भासिने समस्या थियो । भासिनुको वास्तविक कारण पहिल्याउन जरुरी छ,’ उनले भने, ‘सडक बिस्तारसँगै भासिनुको कारण पनि खोजि हुनेछ । त्यसको समाधान नगरी सडक बनाउँदा भविश्यमा झनै समस्या आउनसक्छ । सकेसम्म मर्मतसम्भारको क्रममै समाधान खोजिनेछ ।’ उनले राजमार्गमा पर्ने पुल अझै साँघुरा भएकोले ती पुलको आकार बढाउने बारे पनि छलफल भएको बताए । ‘अहिले पनि २ वटा गाडी एकैपटक पार त गर्छन । तर, सहजै गर्न सक्ने अवस्था छैन,’ उनले भने ।
